Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17668

2. Szólítsa fel "A Szerződő Államokat arra, hogy a gyártó államát, illetve a légijármű típus alkalmassági bizonyítványát elsőként kiadó államot időben értesítsék légijárművek-különösen a nagy, modern közforgalmi légijárművek-balesetéről minden olyan esetben, amikor úgy ítélik meg, hogy ez az intézkedés helyénvaló". Továbbá az A 14-27 Határozat "P" függelékében a Közgyűlés úgy határozott, hogy "baleset kivizsgálását illetően, az általános repülés biztonsági szint javítása szempontjából nagy jelentőségű, hogy a Szerződő Állam, amely területén nem saját gyártmányú légijárművet érintő baleset történt, a gyakorlatilag elérhető legnagyobb részletességgel és a lehető leghamarabb közöljön a gyártó államával a vizsgálatból származó minden olyan információt, amely a légijármű típus, illetve berendezésének légi-alkalmassági állapotát tükrözi, vagy amely a biztonság fokozásának kezdeményezésére felhasználható". Az "A" táblázatban található a soron következő módosítások felsorolása, a módosítások eredete az érintett főbb témakörökkel és azokkal a dátumokkal együtt, amikor az Annex-et és módosításait a Tanács elfogadta, amikor azok hatályba léptek és amikor alkalmazandóvá váltak. 2007/70/II. szám Alkalmazás Bár az Annex-et az Egyezmény 37. cikkelyének rendelkezései értelmében fogadták el, a légijármű baleset kivizsgálása önmagában véve azonban az Egyezmény 26. cikkelyének témája. Ez a cikkely kötelezi a baleset helyszínének államát, hogy meghatározott körülmények között vizsgálatot indítson és- amennyire ezt a saját jogszabályai engedik- a vizsgálatot az ICAO eljárásának megfelelően végezze. A 26. cikkely azonban nem zárja ki, hogy a balesetkivizsgálás területén további intézkedéseket tegyenek, továbbá a jelen Annex-ben lefektetett eljárások nem csupán a 26. cikkely követelményei szerint indított kivizsgálásra korlátozódnak, de meghatározott körülmények esetén bármely "légijármű baleset" kivizsgálásra az itt szereplő fogalmak szerint alkalmazandók. A 26. cikkely és a jelen Annex rendelkezései közötti megfelelő összefüggés fenntartása érdekében a következő alapelveket vették figyelembe:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes